《袁南宫江西归吴门隐居短句奉寄》
明代·李瓒

江国徂春暮，兰苕生蕙风。佳人天之末，高隐林泉中。

有怀不能天，愁思渺无穷。朱弦发清响，大吕振黄钟。

依依阊门柳，去去塞北鸿。永言寄歌诗，用以慰幽悰。

作者简介：李瓒（约公元1388年前后在世）字子粲，一字子鬯，自号弋阳山樵，姑苏人。多才能文，旁通释道之学。生平事迹均不详。瓒著有《弋阳山樵稿》。